ব্যারাকপুর পুলিশ কমিশনারেটের গোয়েন্দা বিভাগে হাজিরা অর্জুন সিংয়ের

কলকাতা: ব্যারাকপুর (Barrackpore) লোকসভা কেন্দ্রের প্রাক্তন সাংসদ তথা বিজেপি নেতা অর্জুন সিং (Arjun Singh) ভাটপাড়া পৌরসভার পৌরপ্রধান থাকাকালীন সময়ে পিপিপি মডেলে পৌরসভার পক্ষ থেকে একটি জমি দেওয়া হয়েছিল বিজেপি নেতা প্রিয়াঙ্কু পান্ডেকে (Priyanku Pandey)। সেই জমি হস্তান্তরে দুর্নীতি হয়েছিল বলে একটি অভিযোগ দায়ের করা হয়।

ভাটপাড়া পৌরসভার তরফ থেকে ভাটপাড়া থানায় সেই ঘটনার ব্যারাকপুর পুলিশ কমিশনারেটের গোয়েন্দা বিভাগের পক্ষ থেকে তলব করা হয় ব্যারাকপুর লোকসভা কেন্দ্রের প্রাক্তন সাংসদ তথা বিজেপি নেতা অর্জুন সিংকে। কিন্তু দিল্লির বিধানসভার নির্বাচনে ব্যস্ত থাকার জন্য এর আগে তিনি হাজিরা দিতে পারেননি।

আরও পড়ুন: কুম্ভমেলায় হারিয়ে যাওয়া বৃদ্ধাকে বাড়িতে পৌঁছে দিলেন ইসলামপুরের যুবক

শনিবার তিনি সেই মামলায় হাজিরা দিতে চলেছেন ব্যারাকপুর পুলিশ কমিশনারেটের গোয়েন্দা বিভাগের সংবাদ মাধ্যমের মুখোমুখি হয়ে সেই কথাই জানালেন তিনি। এর পাশাপাশি রাজ্যের পুলিশ প্রশাসনকে নিয়েও কটাক্ষ করেন ব্যারাকপুর লোকসভা কেন্দ্রের প্রাক্তন সাংসদ অর্জুন সিং।